|  |  |
| --- | --- |
|  | **Szombathely Megyei Jogú Város**  **Közgyűlésének**  Városstratégiai, Idegenforgalmi és Sport Bizottsága |
|

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottsága**

**2020. július 09-i rendkívüli ülés határozatai**

**128/2020. (VII. 09.) VISB sz. határozat**

A Városstratégiai, Idegenforgalmi és Sport Bizottság az ülés napirendjét az alábbiak szerint határozza meg:

**RENDKIVÜLI ÜLÉS**

**1. Javaslat pályázatok benyújtására a TOP CLLD program felhívásai keretében** (az előterjesztés az ülésen kerül kiosztásra)

Előadó: Kalmár Ervin, a Városüzemeltetési és Városfejlesztési Osztály vezetője

Meghívott: Kiss Dávid, a Szombathelyi Parkfenntartási Kft. ügyvezető igazgatója

**2. Javaslat Szombathely város területén forgalmi rend változtatással**

**kapcsolatos döntések meghozatalára** (az előterjesztés az ülésen kerül

kiosztásra)

Előadó: Kalmár Ervin, a Városüzemeltetési és Városfejlesztési Osztály

vezetője

Meghívottak: Ágh Ernő, a 12-es körzet képviselője

Kelemen Krisztián, a 9-es körzet képviselője

Napirendek:

**1. Javaslat pályázatok benyújtására a TOP CLLD program felhívásai keretében** (az előterjesztés az ülésen kerül kiosztásra)

Előadó: Kalmár Ervin, a Városüzemeltetési és Városfejlesztési Osztály vezetője

Meghívott: Kiss Dávid, a Szombathelyi Parkfenntartási Kft. ügyvezető igazgatója

**129/2020. (VII.09.) VISB sz. határozat**

A Városstratégiai, Idegenforgalmi és Sport Bizottság a „Javaslat pályázatok benyújtására a TOP CLLD program felhívásai keretében” című előterjesztést megtárgyalta és a következő döntéseket hozta:

1. A Bizottság egyetért a TOP-7.1.1-16-H-101-3 „Egészségtudatos és tömegsport-célú rendezvényekre alkalmas közösségi terek fejlesztése”, TOP-7.1.1-16-H-101-5 „Helyi kulturális értékekre alapozó és a helyi identitást erősítő közösségi alapú események megtartására alkalmas közösségi terek fejlesztése" és a TOP-7.1.1-16-H-101-11 „Ifjúság közösségi mobilizálására, helyi identitásának erősítésére alkalmas közösségi terek létrehozása Szombathelyen” című felhívásokra pályázatok benyújtásával. A Bizottság felkéri a polgármestert az előterjesztés szerinti helyszínekre vonatkozó pályázatok benyújtására.
2. A Bizottság az 1. pontban foglalt pályázatok megvalósításához szükséges, támogatáson felüli költségek fedezetként az „Évközi tervezések” költségvetési sorról 2.675.789 forintot biztosít az alábbi megbontás szerint:

* a TOP-7.1.1-16-H-101-3 „Egészségtudatos és tömegsport-célú rendezvényekre alkalmas közösségi terek fejlesztése” felhívásra benyújtandó pályázat saját forrásaként 811.207 forintot biztosít;
* a TOP-7.1.1-16-H-101-5 „Helyi kulturális értékekre alapozó és a helyi identitást erősítő közösségi alapú események megtartására alkalmas közösségi terek fejlesztése" felhívásra benyújtandó pályázat saját forrásaként 639.715 forintot biztosít;
* a TOP-7.1.1-16-H-101-11 „Ifjúság közösségi mobilizálására, helyi identitásának erősítésére alkalmas közösségi terek létrehozása Szombathelyen” felhívásra benyújtandó pályázat saját forrásaként 1.224.867 forintot biztosít.

**Felelős:** dr. Nemény András polgármester

Tóth Kálmán, a Városstratégiai, Idegenforgalmi és Sport Bizottság elnöke

(A végrehajtásért:

Kalmár Ervin, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1. pont: 2020. július 10.

2. pont: azonnal

**2. Javaslat Szombathely város területén forgalmi rend változtatással**

**kapcsolatos döntések meghozatalára** (az előterjesztés az ülésen kerül

kiosztásra)

Előadó: Kalmár Ervin, a Városüzemeltetési és Városfejlesztési Osztály

vezetője

Meghívottak: Ágh Ernő, a 12-es körzet képviselője

Kelemen Krisztián, a 9-es körzet képviselője

**130/2020. (VII.09.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Kiss János utcában az „Egyirányú utca” jelzőtábla alatt „Megállni tilos” jelzőtábla kerüljön kihelyezésre 5 méteres kiegészítő jelzőtáblával.
2. A Bizottság egyetért azzal, hogy Barátság u. 2-20. sz. ingatlanoknál lévő parkolóban a „Parkoló” jelzőtábla alá személygépkocsi kiegészítő jelzőtábla kerüljön elhelyezésre.
3. A Bizottság egyetért azzal, hogy a Hattyú utcában kerüljön kihelyezésre 30-as korlátozott sebességű övezet jelzőtábla, valamint a gyalogosok védelme érdekében „Gyalogosok veszélyt jelző” tábla.
4. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

(a végrehajtásért: Kalmár Ervin, a Városüzemeltetési és Városfejlesztési Osztály vezetője)

**Határidő:** 1-3. pont esetén: 2020. szeptember 30.

4. pont esetén: azonnal

**Szombathely, 2020. július 09.**

**Tóth Kálmán**

**a bizottság elnöke**